AQSh davlat kotibi Jon Kerri musulmonlarni Qurbon Hayiti bilan tabrikladi. Tabrik chog‘ida u barchani qochqinlarga g‘amxo‘rlik qilishga chaqirdi. “Bu omadi kelmagan, Yaqin Sharq, Shimoliy Afrika va Janubiy Osiyodagi zo‘ravonlikdan qochishga majbur bo‘layotgan odamlarga xayr va yordam qilish vaqtidir”, - deyiladi Kerrining murojaatida. Uning qo‘shimcha qilishicha, “ushbu muqaddas kunlarning asl ruhi insonlarga, dinidan qat’i nazar, gumanitar yordam ko‘rsatishda namoyon bo‘ladi”.